vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valsTybinės kainų ir energetikos kontrolės komisijos 2014 m. lapkričio 24 d. nutarimo Nr. O3-905 „DĖL akcinės bendrovės „achema“ 2015 metų elektros energijos persiuntimo paslaugų kainų ir tarifų bei jų taikymo tvarkos paskelbimo“ PAKEITIMO

2014 m. gruodžio 23 d. Nr. O3-955

Vilnius

Vadovaudamasi Lietuvos Respublikos elektros energetikos įstatymo 69 straipsnio 8 dalimi, Elektros energijos perdavimo ir skirstymo paslaugų kainų ir jų viršutinių ribų nustatymo metodikos, patvirtintos Valstybinės kainų ir energetikos kontrolės komisijos (toliau – Komisija)
2009 m. rugsėjo 25 d. nutarimu Nr. O3-139 „Dėl Elektros energijos perdavimo ir skirstymo paslaugų kainų ir jų viršutinių ribų nustatymo metodikos“, 90 punktu, Komisijos 2014 m. gruodžio 19 d. nutarimu Nr. O3-941 „Dėl Valstybinės kainų ir energetikos kontrolės komisijos 2014 m. spalio 17 d. nutarimo Nr. O3-840 „Dėl viešuosius interesus atitinkančių paslaugų lėšų ir kainos 2015 metams nustatymo“ pakeitimo“, atsižvelgdama į AB „Achema“
2014 m. gruodžio 19 d. raštą Nr. 032/3142 ir Komisijos Dujų ir elektros departamento Elektros skyriaus 2014 m. gruodžio 22 d. pažymą Nr. O5-390 „Dėl Valstybinės kainų ir energetikos kontrolės komisijos 2014 m. lapkričio 24 d. nutarimo Nr. O3-905 „Dėl akcinės bendrovės „Achema“ 2015 metų elektros energijos persiuntimo paslaugų kainų ir tarifų bei jų taikymo tvarkos paskelbimo“ pakeitimo“, Komisija n u t a r i a:

Pakeisti Komisijos 2014 m. lapkričio 24 d. nutarimo Nr. O3-905 „Dėl akcinės bendrovės „Achema“ 2015 metų elektros energijos persiuntimo paslaugų kainų ir tarifų bei jų taikymo tvarkos paskelbimo“ rezoliucinę dalį ir išdėstyti ją taip:

„Paskelbti akcinės bendrovės „Achema“ generalinio direktoriaus 2014 m. gruodžio 19 d. įsakymu patvirtintas elektros energijos kainas ir tarifus bei jų taikymo tvarką 2015 metams (pridedama).“

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Diana Korsakaitė

Valstybinės kainų ir energetikos

kontrolės komisijos 2014 m. gruodžio 23 d.

nutarimo Nr. O3-955 priedas

TvirtinU

AB „Achema“ generalinis direktorius

Ramūnas Miliauskas

2014 m. gruodžio 19 d.

AB „Achema“ elektros energijos PERSIUNTIMO PASLAUGOS kainos ir jų taikymo tvarka

I SKYRIUS

bendrosios nuostatos

1. Akcinės bendrovės „Achema“ elektros energijos persiuntimo paslaugos kainos ir jos taikymo tvarka (toliau – Tvarka) nustatoma elektros energijos persiuntimo kaina ir jos taikymo tvarka galutiniams elektros energijos vartotojams, prijungtiems prie AB „Achema“ skirstomųjų tinklų.

2. Tvarka įsigalioja 2015 m. sausio 1 d.

II SKYRIUS

VARTOJAMOS SĄVOKOS

3. Tvarkoje vartojamos sąvokos:

Bendrovė – akcinė bendrovė „Achema“.

Tarifas – persiųstos elektros energijos kaina, kurią sudaro viena ar kelios energijos dedamosios.

Energijos dedamoji – vartotojui persiųstos vienos aktyvinės elektros energijos kilovatvalandės (kWh) kaina.

Vienos laiko zonos tarifas – tarifas, kurį, be kitų galimų dedamųjų, sudaro visą parą nekintančio (vienodo) dydžio energijos dedamoji – vienos aktyvinės elektros energijos kilovatvalandės (kWh) kaina.

Žemoji įtampa – ne didesnė nei 0,4 kV vardinė įtampa.

Vidutinė įtampa – 6 kV vardinė įtampa.

Aukštoji įtampa – 110 kV vardinė įtampa.

4. Kitos Tvarkoje vartojamos sąvokos suprantamos taip, kaip nurodyta Lietuvos Respublikos elektros energetikos įstatyme, Elektros energijos tiekimo ir naudojimo taisyklėse ir (ar) kituose teisės aktuose.

5. Tvarkoje nurodytas laikas atitinka Grinvičo laiką plius 2 valandos, t. y. laiką, Lietuvos Respublikoje taikomą laikotarpiais, kuriais galioja žiemos laikas. Vasaros laiku prie šioje Tvarkoje nurodyto laiko pridedama viena valanda.

6. Keičiant laiką iš vasaros į žiemos ir atvirkščiai, laiko parametrai, nustatyti elektros skaitikliuose, nekeičiami (pvz., dieninė energijos dedamoji žiemos laiku taikoma nuo 7.00 val. iki 23.00 val., vasaros laiku – nuo 8.00 val. iki 24.00 val. ir pan.).

III SKYRIUS

Vartotojų grupės

7. AB „Achema“ elektros energijos vartotojai yra įmonės ir organizacijos, esančios Bendrovės skirstymo teritorijoje, kuri apibrėžta 2005 m. gegužės 5 d. išduotoje elektros energijos skirstymo Licencijoje Nr. ES-4 (Kauno apskrities Jonavos rajono savivaldybėje).

IV SKYRIUS

Elektros energijos tarifai

8. Elektros energijos skirstymo 0,4 kV įtampos elektros tinklais paslaugos kaina:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	ct/kWh (euro ct/kWh)	2,18 (0,631)

9. Elektros energijos persiuntimo 0,4 kV įtampos elektros tinklais paslaugos kaina:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	ct/kWh (euro ct/kWh)	10,029 (2,904)

V SKYRIUS

Elektros energijos tarifų taikymas

10. Kai apskaitos prietaiso įrengimo vieta nesutampa su elektros tinklo nuosavybės riba, nesutampančiai tinklo daliai pagal tarpusavyje suderintą ir tiekėjo patvirtintą metodiką papildomai apskaičiuojami elektros energijos nuostoliai (kWh), kuriuos sumoka tos tinklo dalies savininkas.

11. Vartotojai, kurių įrenginiai prijungti prie skirstomojo tinklo ir kurie elektros energiją perka iš nepriklausomo tiekėjo, atsiskaitydami su skirstomųjų tinklų operatoriumi už elektros energijos persiuntimo paslaugą skirstomaisiais ir perdavimo tinklais, moka:

11.1. perdavimo paslaugos kainą, taikomą skirstomojo tinklo operatoriui, nustatytą galiojančioje elektros energijos perdavimo paslaugos kainų, tarifų ir jų taikymo tvarkoje;

11.2. sisteminių paslaugų kainą, taikomą skirstomojo tinklo operatoriui, nustatytą galiojančioje elektros energijos perdavimo paslaugos kainų, tarifų ir jų taikymo tvarkoje;

11.3. skirstymo paslaugos kainą, nustatytą Tvarkos 8 punkte;

11.4. viešuosius interesus atitinkančių paslaugų kainą.

12. Vartotojai, kurie pagal Lietuvos Respublikos akcizų įstatymą turi pareigą mokėti akcizą už perkamą elektros energiją, sumoka Bendrovei jos išrašytoje sąskaitoje nurodyto dydžio akcizą. Mokėtina suma apskaičiuojama Lietuvos Respublikos akcizų įstatymo nustatyta tvarka ir sąlygomis.

13. Pasikeitus Lietuvos Respublikos įstatymams ar jų nuostatoms, reglamentuojančioms elektros energijos kainas ir tarifus bei mokesčius, taikomus elektros energijai, ši Tvarka nekeičiama, о atitinkamos kainos nustatomos taikant Lietuvos Respublikos įstatymų nuostatas.

________________________________________